Aalborg Stiftstidende, 1844-10-22
- Kjøbenhavnsposten", der er actioneret for den i det beslaglagte Fredags-Nummer indeholdte Skrivelse fra Odense, bemærker i denne Anledning: "At Dhrr. Medlemmer af Justitscollegiet med samt Gjennemsynet have nogle ganske curieuse Begreber om Sømmelighed og Tilbørlighed, have vi vel allerede tidligere havt Leilighed nok til at erfare; men vi ere dog meer end nogensinde blevne overtydede derom, ved at see den omhandlede Artikel actioneret for Mangel paa pligtskyldig Opmærksomhed. Skal det maaskee herefter være en absolut Pligt for ethvert Blad at udmale de spidsborgerlige Festiviteter, der foranstaltes paa Kongens Reise, som gamle romerske Triumphfester? Eller har man ikke længer Frihed til at opholde sig over de Anstrængelser, smaa og store Autoriteter underkaste sig, for ved slige Leiligheder at sætte Jndvaanerne i en kunstig Bevægelse, og derved foraarsage dem baade ufrivillige og unødvendige Uleligheder, Saa vidt troe vi dog ikke det er kommet endnu. Vel er det kjendeligt, at man i den senere Tid igjen begynder at affectere en overdreven Veneration for Kongemagten, der tilhører en længst forsvunden Tid; men ligesom vi ikke henhøre til dem, der ved saadanne Midler søge at opnaae noget, enten for Folket eller for sig selv, saaledes frygte vi heller ikke at udsætte os for en Trykkefrihedsproces ved at critisere de Tællelys, hvormed der illumineres for de Kongelige, og videre er ikke den actionerede Artikel kommen i Collision med Placaten af 1ste November 1837. At iøvrigt en saadan Critik kan være nok til at vække Gjennemsynets Forargelse, forundrer os ikke, og at Cancelliet ikke kan lade det i Stikken, naar det først engang har beslaglagt det paagieldende Blad, er jo af den kongl. Commissarius selv, i den jydske Stænderforsamling, erklæret nødvendigt, for ikke at bringe Gjennemsynet i Vilderede. Det er derfor ikke at undres over, at Cancelliet beordrer en Action imod os for en slig Critik, hvorved der desuden bevirkes, at en Artikel, der unegtelig staaer i Modstrid med de pompeuse Beretninger, som de servile Blade have indeholdt, et halvt eller heelt Aarstid tilbageholdes fra at udkomme, hvorefter den bliver saa meget meer uskyldig, som dens Anledning da for længe siden er glemt. "Dansk Ugeskrift, indeholder Følgende om de i Kjøbenhavn garnisonerende Slesvigere: "Den 10de Linie Bataillon, som ligger i Casernen i Kronprindsessegaden og udgjør 5 a 600 Mand naar den indkaldes i Exerceertiden, bestaaer uden Undtagelse af Slesvigere og recruteres fra Amterne Haderslev, Apenrade, Flensborg, Als og Ærø. Da ifjor 250 Recrutter bleve modtagne, adspurgtes de, om der var Nogen, som ikke forstod Dansk, da de skulde sværge til Fanen og af Auditeuren høre Edens Forklaring. Kun 20 af disse 250 erklærede, at de ikke forstode dansk, da de vare fra den sydlige Deel af Flensborg Amt henimod Byen Slesvig, hvor Bønderne begynde at tale plattydsk, for dem blev Eden af Auditeuren forklaret paa tydsk. J Aar har Bataillonen modtaget 170 nye Rekrutter, og da disse ligeledes ved samme Leilighed af Auditeuren bleve adspurgte, erklærede Alle uden Undtagelse, at de forstode dansk, og Eden blev forklaret paa dansk. De Folk, som ere fra de Districter, hvor Skolen er dansk, forstaae ikke et Ord tydsk, og de, som have paatvungne tydske Skoler, skrive og tegne paa gebrokken Tydsk, hvorimod deres Omgangsprog er dansk, og det er ligesaa godt dansk, som den jydske Bonde taler det. Enhver, som det interesserer at overbevise sig om Sandheden heraf, behøver kun at uleilige sig i Kasernen i Kronprindsessegaden, hvor man vil høre at Soldaterne, naar de indbyrdes tale med hinanden, aldrig tale et tydsk Ord, med Undtagelse af hine faa, som indkom ifjor sønden fra Flensborg, hvilke tale Plattydsk.